Frederik Willem de Klerk

Frederik Willem de Klerk (18 Machi 1936 – 11 Novemba 2021) alikuwa mwanasiasa wa nchini Afrika Kusini aliyekuwa rais wa nchi.

Maisha
Alizaliwa katika familia ya Makaburu na lugha mama yake ni Kiafrikaans. 

Alisoma sheria akawa wakili. 

Mwaka 1972 alichaguliwa mbunge kwa chama cha National Party. Mwaka 1976 aliteuliwa kuwa waziri wa ustawi wa jamii akaendelea kuongoza wizara mbalimbali hadi mwaka 1989. 

Baada ya rais PW Botha kujiuzulu katika uongozi wa chama cha National de Klerk alimfuata kama mwenyekiti wa chama na kuanzia 20 Sepzemba ya mwaka ule pia kama rais wa nchi.  

Alikuwa rais wa Afrika Kusini wa mwisho chini ya mfumo wa apartheid kuanzia 1989 hadi 1994. Alitambua ya kwamba mfumo wa ubaguzi wa rangi umefikia mwisho wake akaanzisha majadiliano na wanasiasa wa ANC akaamuru kumwachisha Nelson Mandela kutoka gerezani akaandaa pamoja naye mabadiliko ya mfumo wa kisiasa yaliyoleta uchaguzi huru wa kwanza nchini ambapo raia wote waliweza kushiriki.

Mwaka 1993 alipokea Tuzo ya Nobel ya Amani pamoja na Nelson Mandela.

Kuanzia 1994 hadi 1996 De Klerk alikuwa makamu wa rais Nelson Mandela. 

Mwaka 1997 akastaafu na kuachana na shughuli za siasa. 

Alioa mara mbili akawa na watoto watatu kutoka ndoa yake ya kwanza.

Jamii:Marais wa Afrika Kusini
Jamii:Makaburu
jamii:Tuzo ya Nobel ya Amani